Narodna skupština
20051114

Dame i gospodo narodni poslanici, ne bi trebalo toliko da se sekirate i toliko da ste nervozni. Hoću da vam ukažem na jednu stvar, da li hoćete da mi pustite mikrofon, pošto me ne čuju, dakle, u Narodnoj skupštini Republike Srbije zakone izglasavate uz pomoć otetog mandata SRS i imate već tri puta 126 i taj 126. mandat je mandat koji je pripadao SRS. Nemojte da vičete, ako imate nešto pametno da kažete, izađite ovde, jer niste tako vikali vi iz DSS-a kada je DS vama krala Jokovićev mandat ili bilo čiji drugi, zato što nije stranka glasala, nije narod glasao za Đokovića, nego za DSS. Nije bilo ko glasao za nekoga ko je bio 30 ili 150 na listi, već je glasao za našu stranku. Nemojte da se bavite krađom mandata na isti način na koji je to radila DS. Nemojte da se pravite nevešti, da ne znate šta radite i da slučajno mi imamo rezervu, jednog više.